en en de en en en sw jv en de en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de sv gu gu en gu gu en gu en gu en gu en gu en gu gu en gu en gu en gu gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Modi and Amit Shah is most Corrupted Politicians said Jitu Patwari
મોદી અને શાહ રૂ. 20 હજાર કરોડના બ્લેક મનીથી લોકસભાની ચૂંટણી લડ્યા: પટવારી
Bhaskar News, Anand | Jun 04, 2017, 01:57 AM IST
કોંગ્રેસના મધ્ય ગુજરાતના પ્રભારી જીતુ પટવારીએ મોદી અને શાહ વિરુદ્ધ નિશાન સાધ્યું
આંકલાવ:આંકલાવમાં વિધાનસભાના કોંગ્રેસના કાર્યકર્તાઓની બેઠકમાં જિલ્લા પ્રભારી જીતુભાઈ પટવારીએ વડાપ્રધાન નરેન્દ્ર મોદી અને અમિત શાહને દેશના સૌથી મોટા ભ્રષ્ટાચારી ગણાવ્યાં હતાં. આ પ્રસંગે જીતુભાઈ પટવારીએ જણાવ્યું કે ‘નરેન્દ્ર મોદી અને અમિત શાહ 20 હજાર કરોડના રૂપિયાની બ્લેક મનીથી લોકસભાની ચૂંટણી લડ્યા છે. હાલમાં જ આવેલા દેશના આર્થિક ઉન્નતિ સૂચક આંક બતાવે છે કે જે અર્થ વ્યવસ્થા જે મનમોહનસિંહ છોડીને ગયા હતા, તેનાથી બે પ્રતિશત: નીચે આવી ગયું છે. આ પ્રસંગે આંકલાવના ધારાસભ્ય અમિતભાઈ ચાવડા, બોરસદના ધારાસભ્ય રાજેન્દ્રસિંહ પરમાર, પેટલાદના ધારાસભ્ય નિરંજનભાઈ પટેલ, આણંદ જિ.પં.પ્રમુખ કપિલાબહેન ચાવડા હાજર હતાં.
આણંદ શહેર કોંગ્રેસમાં સંગઠન જ મજબૂત ન હોવાનો સૂર આ અંગે વધુ વાંચવા આગળની સ્લાઇડ્સ પર ક્લિક કરો...
વિધાનસભાની ચૂંટણી નજીક છે, ત્યારે રાજકીય બેઠકોનો દોર શરૂ થઇ ગયો છે. કોંગ્રેસના મધ્ય ગુજરાતના પ્રભારી જીતુભાઈ પટવારીએ શનિવારે આણંદમાં કાર્યકરો, હોદ્દેદારો સાથે બેઠક યોજી સંગઠનના મુદ્દે ભાર મુક્યો હતો. જેમાં કેટલાક હોદ્દેદારોએ શહેરમાં સંગઠન મજબૂત ન હોવાની ફરીયાદ કરી હતી. આણંદ વિધાનસભા બેઠક સર કરવા માટે કોંગ્રેસે કવાયત હાથ ધરી છે. તેમાંય 1985 બાદ આણંદ બેઠક પર સતત ભાજપ જ જીતતું આવ્યું છે.
સંગઠનની નબળાઇ જ કારણભૂત હોવાનું બેઠકમાં બહાર આવ્યું
આશ્ચર્યજનક બાબત એ છે કે, એક સર્વે મુજબ આણંદમાં ક્ષત્રિય, મુસ્લિમ સહિતના કોંગ્રેસના પરંપરાગત વોટ વધુ હોવા છતાં આ બેઠક નજીવા અંતરેથી વારંવાર ગુમાવી પડે છે. જોકે, આ હાર પાછળ સંગઠનની નબળાઇ જ કારણભૂત હોવાનું બેઠકમાં બહાર આવ્યું હતું. શહેરમાં મધ્ય ઝોનના પ્રભારી જીતુભાઈ પટવારીની અધ્યક્ષતામાં કાર્યકરો- હોદ્દેદારો સાથે બેઠક કરી હાર પાછળના કારણને છણાવટ કરી હતી. જોકે, આ છણાવટમાં નબળા સંગઠનની કાર્યકરોએ ફરીયાદ કરી હતી.
જીતુભાઈએ ચર્ચાના અંતે સ્થાનિક મુદ્દા ઉઠાવ્યાં
ખાસ કરીને આણંદ શહેર, વિદ્યાનગર અને કરમસદમાં સંગઠન માત્ર કાગળ પર જ છે. ઉપરાંત દર વખતે બુથ કમિટી બનાવાય છે, તે પણ માત્ર કાગળ પર જ રહે છે. કેટલાંક કાર્યકરો છેલ્લી ઘડીએ ભાજપને ટેકો આપી તેના પ્રચારમાં લાગી જતા હોવાની ફરીયાદો કરતા આખરે જીતુભાઈએ ચર્ચાના અંતે સ્થાનિક મુદ્દા ઉઠાવવા, મહિલા પદાધિકારીઓ, યુથ કોંગ્રેસ, એનએસયુઆઈને કામે લગાડવા હાંકલ કરી હતી. જોકે, ખુદ જીતુભાઈએ કબલ્યું કે, આણંદમાં કોંગ્રેસને જ જીતવાનો ઉત્સાહ ન હોવાનું જાણવા મળ્યું હતું. બેઠકમાં જિલ્લા કોંગ્રેસ પ્રમુખ કાંતિભાઈ સોઢા પરમાર, ધારાસભ્ય અમિતભાઈ ચાવડા, નિરંજનભાઈ પટેલ સહિતના હોદ્દેદારો, કાર્યકરો મોટી સંખ્યામાં હાજર હતા.
કોંગ્રેસ તરફી મતદારો છતાં કેમ હાર? આ અંગે વાંચવા આગળની સ્લાઇડ્સ પર ક્લિક કરો...
કોંગ્રેસ તરફી મતદારો છતાં કેમ હાર?
આણંદ વિધાનસભા બેઠક છેલ્લા 30 વરસથી કોંગ્રેસ હારતી આવી છે. આશ્ચર્યની વાત એ છેકે, ક્ષત્રિય, મુસ્લિમ, ખ્રિસ્તી જેવા પરંપરાગત મતદારોની સંખ્યા અહીં સૌથી વધુ હોવા છતાં હાર ખમવી પડે છે. જે આણંદ શહેરના સંગઠનની નબળાઇ છતી કરી છે. એક માન્યતા મુજબ આણંદ વિધાનસભા બેઠક જે પક્ષ જીતે તેની જ સરકાર બને છે. આથી, કોંગ્રેસ હવે આ બેઠક જીતવા સંગઠન સહિતના મુદ્દે નબળાઇઓ દૂર કરવા કામે લાગી ગઈ છે.
સિવિલ સહિતનો મુદ્દો કોંગ્રેસ ઉઠાવશે
જીતુભાઈ પટવારીએ જણાવ્યું કે આણંદમાં સિવિલ હોસ્પિટલ, વિજળીના તોતિંગ બિલ, પાણી, વૃદ્ધોને મળતું પેન્શન, રોજગારીની ઓછી તક સહિતના મુદ્દા છે. આ તમામ મુદ્દા કોંગ્રેસ ઉઠાવશે. આ સાથે તેઓએ સાતે સાત બેઠક પર કોંગ્રેસની જીત માટે વિશ્વાસ વ્યક્ત કર્યો હતો.
(Latest Gujarati News) સાથે જોડાયેલા અન્ય (Madhya Gujarat Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Modi and Amit Shah is most Corrupted Politicians said Jitu Patwari
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.